L’Escola d’Adults de Burjassot prepara el nou curs amb l’obertura de matrícules
2025-07-24

L’Escola d’Adults de Burjassot està preparant un nou curs acadèmic i el primer pas és obrir el termini de matrícula perquè les persones interessades en la seua oferta educativa puguen formalitzar les seues inscripcions. Així, el termini de matrícula començarà el 5 de setembre i estarà obert fins al divendres dia 14. Les matrícules han de formalitzar-se presencialment en la seu de l’Escola d’Adults (c/ Josep Carsí, 10), en horari de 10h a 13h, de dilluns a divendres.

L’oferta educativa de l’Escola d’Adults de Burjassot inclou: alfabetització neolectors; educació base; Graduat en Educació Secundària; Castellà per a immigrants; preparació per a les proves d’accés a la universitat per a majors de 25 i de 45 anys i preparació per a l’accés als cicles formatius en grau superior. A més, també ofereix classes de valencià (A1/B1/B2 elemental i C1 Mitjà) i classes de repàs d’aquest idioma, que tindran lloc a l’octubre i novembre. Cal destacar també que els exàmens per a obtenir el Graduat es realitzen en el propi centre.

L’Escola d’Adults té un telèfon de contacte que és el 96 363 81 11.